Lav et referat af nedenstående tekst:

Tekst:
Mandag fremlagde regeringen planer for en hjælpepakke, der skal understøtte de danske festivaler, hvis de ikke får mulighed for at holde deres planlagte arrangementer. Og det tiltag bliver mødt med tilfredshed hos formanden for Skagen Festival, Lis Jensen. - Vi er rigtig glade for, at der er spændt sådan et sikkerhedsnet ud under festivalen, siger Lis Jensen. Hun håber, at Skagen Festival ikke får behov for at gøre brug af de økonomiske midler, som festivalerne er stillet i udsigt i tilfælde af en aflysning. Kan hurtigt skrue op for blusset Hun forklarer, at festivalen har planlagt forsigtigt i forhold til publikumsantallet, hvor der på nogle af spillestederne kun bliver lukket 500 publikummer ind, men at man er klar til at skrue op for blusset, hvis det skulle vise sig nødvendigt. - Vi skal være helt sikre på, hvad corona-restriktionerne bliver, for vi kan hurtigt opgradere vores festival, siger Lis Jensen. Hun erkender samtidig, at hvis der kommer en såkaldt tredje bølge, og restriktionerne bliver strammet henover sommeren, så kan Skagen Festival – som i 2020 – være nødsaget til at gøre brug af hjælpepakken. - Det er dejligt, at vi har det sikkerhedsnet, og vi er glade for, at politikerne står sammen omkring det, siger Lis Jensen. Hun fortæller, at Skagen Festival i tilfælde af aflysning ikke vil kunne overleve uden økonomsk hjælp fra hjælpepakkerne, da man ikke har penge på kistebunden til at modstå en aflysning. Men Lis Jensen er stadig optimist med hensyn til en festival i Skagen til sommer. - Jeg tror, at vi får en festival under en eller anden form, lyder det fra Lis Jensen.

Referat:
Lis Jensen håber, at festivalen ikke bliver tvunget til at gøre brug af hjælpepakken i tilfælde af en eventuel aflysning.